Bu Leɣṭuṭ yewwi-t ubrid ɣer taddart-agi n tfilkut, iruḥ ad d-yessis am netta am watmaten-is aɣrum-is akken i tt-wessa-t Tdadact, mi yewweḍ ɣer din yensa iḍ-nni amenzu di lǧameɛ, at n taddart ufan-t-id din dɣa wwin-t nnan-as d wagi ara nerr d ccix n taddart, maca ur ntettu ara d akken Bu Leɣṭuṭ ur yessin ad iɣer wala ad yaru dɣa ufan-d lḥel Ssi Qasi akked Ssi Belqasem ad t-ɛiwnen ad ttednen nutni. Yiwet n tikkelt, anwi yesserfan yelli-s n ugellid Lala Sekkura, teggul ur tezzi ad temmeslay, dɣa ulac amek yeɛreḍ Bu uqerru ad tt-id-yessenṭeq tugi, yewwid akk leccyax yellan ur sawḍen ara yerna win d-yefɣen yezlat yegra-d Ccix Ḥmed Weɛli ( Bu